

**TMHMA ΠΕΡΙΘΑΛΨΗΣ & ΚΟΙΝΩΝΙΚΗΣ ΜΕΡΙΜΝΑΣ**

Παγκόσμια Ημέρα κατά του Aids

1η ΔΕΚΕΜΒΡΙΟΥ 2018

[](http://www.google.gr/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwithqbUj6bJAhWBXBoKHcmHAJAQjRwIBw&url=http://www.juniorsclub.gr/&psig=AFQjCNG36fAvEx53tjPNfIIo-ydgXf0k0w&ust=1448353569552285)Η [1η Δεκεμβρίου](http://www.sansimera.gr/almanac/0112) καθιερώθηκε ως Παγκόσμια Ημέρα κατά του AIDS το 1988, με απόφαση της Παγκόσμιας Οργάνωσης Υγείας και στη συνέχεια της Γενικής Συνέλευσης του ΟΗΕ.

H ηλικιακή ομάδα κατά τη οποία γίνονται οι περισσότερες διαγνώσεις του ιού HIV στη χώρα μας, είναι αυτή των 30-39 ετών, ενώ από το 2015 παρατηρείται αυξητική τάση στο ποσοστό των νέων διαγνώσεων σε άτομα ηλικίας 50-64 ετών, όπως προκύπτει από την ανάλυση των νέων διαγνώσεων των τελευταίων 9 ετών που ανακοίνωσε το ΚΕΕΛΠΝΟ εν όψει της 1ης Δεκεμβρίου, Παγκόσμιας Ημέρας για το AIDS. Σύμφωνα με τα ίδια στοιχεία οι νέες διαγνώσεις τα τρία τελευταία έτη (2016 – 2018) είναι σε σταθερά επίπεδα (≈5 ανά 100.000 πληθυσμού).

Σύμφωνα με το σύστημα υποχρεωτικής δήλωσης, από την εμφάνιση της HIV λοίμωξης στη χώρα μας, ***μέχρι και την 31η Οκτωβρίου του 2018, έχουν καταγραφεί στο ΚΕΕΛΠΝΟ 17.241 περιστατικά HIV λοίμωξης*** ***(82,83% άνδρες)***. Από το σύνολο των ατόμων αυτών, 4.199 έχουν εμφανίσει AIDS και 10.177 βρίσκονται υπό αντιρετροϊκή θεραπεία. Ο συνολικός αριθμός των θανάτων ανέρχεται στους 2.846.

Το Κέντρο Ελέγχου και Πρόληψης Νοσημάτων πραγματοποιεί την επιδημιολογική επιτήρηση της HIV λοίμωξης στην Ελλάδα κυρίως μέσω του συστήματος υποχρεωτικής δήλωσης των περιστατικών HIV/AIDS και των θανάτων, ενώ παρεμβαίνει καθ΄ όλη τη διάρκεια του χρόνου μέσω δράσεων στο γενικό πληθυσμό και ειδικότερα στις ευάλωτες ομάδες.

Το AIDS είναι μία από τις φονικότερες επιδημίες στην παγκόσμια ιστορία. Από το 1981 που παρατηρήθηκε κλινικά στις ΗΠΑ, γύρω στα 39.000.000 άνθρωποι έχουν χάσει τη ζωή τους, ενώ 78.000.000 είναι φορείς του ιού HIV. ***Η σεξουαλική επαφή αποτελεί τον κύριο τρόπο μετάδοσης του HIV.***

Αισιόδοξα μηνύματα για την τιθάσευση του ιού εκπέμπει η UNAIDS, η υπηρεσία του ΟΗΕ για την καταπολέμηση του AIDS, που τονίζει ότι «το τέλος της επιδημίας του AIDS δεν είναι πλέον απλώς ένα όραμα, μπορεί να γίνει πραγματικότητα έως το 2030». Το σημαντικό είναι ότι όλο και περισσότεροι άνθρωποι έχουν πρόσβαση στα αντιρετροϊκά φάρμακα που αποτρέπουν την εκδήλωση της ασθένειας, επισημαίνει η υπηρεσία. Συμφώνα με τους ειδικούς 2 στους 5 νέους δεν παίρνουν προφύλαξη κατά την ερωτική επαφή.

**Τι είναι ο ΗIV;**

Ο ΗIV είναι ο ιός της ανοσοανεπάρκειας του ανθρώπου που καταστρέφει το αμυντικό σύστημα του οργανισμού. Είναι ο ιός που προκαλεί την ΗIV λοίμωξη και καταλήγει στο ΑΙDS.

**Τι είναι το ΑΙDS;**

To AIDS είναι το τελικό στάδιο της ΗΙV λοίμωξης η οποία οδηγεί στην εξασθένιση της αμυντικής ικανότητας του οργανισμού και την εκδήλωση καιροσκοπικών λοιμώξεων και νεοπλασιών.

**Τι σημαίνει οροθετικός /ή στον ΗΙV(+);**

Οροθετικός /ή είναι το άτομο που έχει προσβληθεί από τον ιό ΗIV. Μπορεί να μην εμφανίζει συμπτώματα για πολλά χρόνια αλλά μπορεί να μεταδώσει τον ιό ακόμα και αμέσως μετά τη μόλυνση.

**Η ΗIV λοίμωξη αντιμετωπίζεται;**

Μέχρι σήμερα δεν υπάρχει οριστική θεραπεία αλλά αντιμετωπίζεται με:

**. την έγκαιρη διάγνωση**

**. τις νέες φαρμακευτικές αγωγές**

**. τη σωστή τήρηση της θεραπείας**.

**Πώς μεταδίδεται ο ΗΙV;**

Ο ΗΙV μεταδίδεται μέσω της επαφής συγκεκριμένων υγρών.

Τα υγρά αυτά είναι:

**. το αίμα**

. **το σπέρμα**

**. τα προσπερματικά υγρά**

**. τα κολπικά υγρά**

**. το μητρικό γάλα.**

**Ο ΗΙV δεν μεταδίδεται:**

**Στις κοινωνικές επαφές**

**Με τη χειραψία**

**Όταν αγκαλιάζεις ή φιλάς κάποιον**

**Επικίνδυνες συμπεριφορές**

**Σεξουαλική επαφή χωρίς προφύλαξη**

**Κοινή χρήση αιχμηρών αντικειμένων**

**Σύριγγες**

**Βελόνες**

**Ξυραφάκια.**

**Από τη μητέρα με ΗΙV/AIDS στο νεογνό**

**(κατά τη διάρκεια της εγκυμοσύνης, του τοκετού ή**

**του θηλασμού).**

**Τρόποι προφύλαξης**

**Με αμοιβαία πιστή μονογαμική σχέση**

**δύο μη μολυσμένων συντρόφων**

**Με τη σωστή και συστηματική χρήση προφυλακτικού**

**Με την αποφυγή κοινής χρήσης αιχμηρών αντικειμένων**

**Σε πρακτικές όπως τατουάζ, body piercihg απαιτούμε**

**αποστειρωμένα εργαλεία ή σετ μίας χρήσης**

**. Με προγεννητικό έλεγχο στην έγκυο γυναίκα, που περιλαμβάνει**

**και το ειδικό τεστ για το ΗIV/AIDS.**

*(πηγή: ΚΕ.ΕΛ.Π.ΝΟ)*

Το AIDS **δεν κάνει διακρίσεις, δεν ξεχωρίζει ηλικία, φύλο σεξουαλικές ιδιαιτερότητες**, **δεν είναι περιθωριακή νόσος που υπάρχει μόνο σε χώρες με χαμηλό βιοτικό επίπεδο. ΥΠΑΡΧΕΙ**

Βέβαια δεν φτάνει μόνο η σημερινή μέρα αναφοράς αλλά χρειάζεται συνεχής επαγρύπνηση και ενημέρωση, για να γίνει σύμμαχός μας στην πρόληψη και προαγωγή της υγείας μας.

**Σκοπός της σημερινής ημέρας είναι να υπενθυμίσουμε σε όλους ότι** :

Το AIDS **δεν κάνει διακρίσεις, δεν ξεχωρίζει ηλικία, φύλο σεξουαλικές ιδιαιτερότητες**, **δεν είναι περιθωριακή νόσος που υπάρχει μόνο σε χώρες με χαμηλό βιοτικό επίπεδο. ΥΠΑΡΧΕΙ**

Βέβαια δεν φτάνει μόνο η σημερινή μέρα αναφοράς αλλά χρειάζεται συνεχής επαγρύπνηση και ενημέρωση, για να γίνει σύμμαχός μας στην πρόληψη και προαγωγή της υγείας μας.

**Σκοπός της σημερινής ημέρας είναι να υπενθυμίσουμε σε όλους ότι**

**ΖΩ –ΠΡΟΣΕΧΩ-ΠΡΟΦΥΛΑΣΣΟΜΑΙ από τη μάστιγα του AIDS.**

****